Arthur C. Clarke

Ser Artur Čarls Klark () (16. decembar 1917 - 19. mart 2008) je britanski pisac i pronalazač. Uz Isaka Asimova smatra se najpoznatijim piscem naučne fantastike ali za razliku od njega Klark se čvrsto drži nauke i njenih realnih dometa i hipoteza. Glavne teme njegovih romana i priča su istraživanje kosmosa, mora i vremena, mesto čoveka u vasioni i posledice ljudskih kontakata sa vanzemaljskim inteligencijama.

Rođen je u Majnhedu u Somersetu u Engleskoj. Posle srednje škole, pošto nije imao para da plati univerzitetsko obrazovanje, zaposlio se kao revizor u jednom ministarstvu. Tokom Drugog svetskog rata služio je u RAF-u kao specijalista za radare i učestvovao je u izgradnji prvih sistema za rano uzbunjivanje i automatsko navođenje pilota sa zemlje. Njegova jedina ne-naučno-fantastična knjiga Glide Path bazirana je na tom radu. Posle rata završio je Kraljevski Koledž u Londonu i magistrirao matematiku i fiziku 1948. 

Oženio se Amerikankom Merilin Mejfild (Marilyn Mayfield) u junu 1953. ali su se već u decembru iste godine razveli. Kako je sam kasnije rekao "To je bio ključni dokaz da ja nisam za brak. Ali mislim da svaki čovek to mora da proba barem jednom u životu".

Njegov najveći doprinos nauci je ideja da bi geostacionarni sateliti mogli da se koriste kao komunikacioni releji. U njegovu čast, Međunarodna astronomska unija nazvala je geostacionarnu orbitu (42.000 km) Klarkovom orbitom.

Godine 1951. napisao je kratku priču Stražar () koju je poslao na jedno BiBiSi-jevo takmičenje. Priča je odbijena na tom takmičenju i komisija ju je ocenila veoma lošom. Međutim, 1964. će ta priča postati glavna inspiracija za njegovo verovatno najpoznatije delo i film koje je napisao zajedno sa Stenlijem Kjubrikom - 2001: Odiseja u svemiru (premijerno prikazan 1968). Iako se na koricama knjige ne nalazi Kjubrikovo ime a na špici filma pod reditelj ne stoji i Klarkovo, sam Klark je često govorio da bi na knjizi moralo da stoji: "Napisali Artur Klark i Stenli Kjubrik" a na filmu "Režirali Stenli Kjubrik i Artur Klark".

Od 1956. godine živi u Kolombu u Šri Lanki. 1988. konstantovano je da boluje od post poli sindroma i od tada je vezan za invalidska kolica. Britanska kraljica Elizabeta II ga je 2000. godine proglasila vitezom. Preminuo 19. marta 2008. godine.

Bibliografija 
 Prelude to Space (1951)
 The Sands of Mars (1951)
 Ostrva na nebu (Islands in the Sky) (1952)
 Ka spuštanju noći (Against the Fall of Night) (1953)
 Kraj detinjstva (Childhood's End) (1953)
 Expedition to Earth (1953), zbirka pripovedaka
 Svetlost Zemaljska (Earthlight) (1955)
 Reach for Tomorrow (1956), zbirka pripovedaka
 Grad i zvezde (The City and the Stars) (1956)
 Tales from the White Hart (1957), zbirka pripovedaka
 The Deep Range (1957)
 S druge strane neba (The Other Side of the Sky) (1958), zbirka pripovedaka
 Pad mesečeve prašine (A Fall of Moondust) (1961)
 Tales of Ten Worlds (1962), zbirka pripovedaka
 Dolphin Island (1963)
 Glide Path (1963) - njegova jedina ne-naučno-fantastiča knjiga
 The Nine Billion Names of God (1967), zbirka pripovedaka
 2001: Odiseja u svemiru (2001: A Space Odyssey) (1968), sa Stelnijem Kjubrikom
 The Lion of Comarre & Against the Fall of Night (1968)
 Of Time and Stars (1972), zbirka pripovedaka
 Sunčani vetar (The Wind from the Sun) (1972) , zbirka pripovedaka
 Sastanak sa Ramom (Rendezvous with Rama) (1973)
 The Best of Arthur C. Clarke (1973), zbirka pripovedaka
 Imperial Earth (1975)
 Rajski vodoskoci (The Fountains of Paradise) (1979)
 2010: Druga odiseja (2010: Odyssey Two) (1982)
 Stražar (The Sentinel) (1983), zbirka pripovedaka
 Pesme daleke zemlje (The Songs of Distant Earth) (1986)
 2061: Treća odiseja (2061: Odyssey Three) (1988)
 Susret sa meduzom (A Meeting With Medusa) (1988)
 Kolevka (Cradle) (1988), sa Džentri Lijem ()
 Rama II (Rama II) (1989), sa Džentri Lijem
 Beyond the Fall of Night (1990), sa Gregorijem Benfordom ()
 Tales From Planet Earth (1990), zbirka pripovedaka
 The Ghost from the Grand Banks (1990)
 More Than One Universe (1991), zbirka pripovedaka
 Vrt Rame (The Garden of Rama) (1991), sa Džentri Lijem
 Rama Revealed (1993), sa Džentri Lijem
 Božji čekić (The Hammer of God) (1993)
 The Snows of Olympus - A Garden on Mars (1994), album slika sa komentarima
 Apokalipsa Amerike (Richter 10) (1996), sa Majkom MekKvejom ()
 3001: Konačna odiseja (3001: The Final Odyssey) (1997)
 Okidač (The Trigger) (1999)
 Svetlost drugih dana (The Light of Other Days) (2000), sa Stivenom Baksterom ()
 Oko vremena (Time's Eye) (2004), sa Stivenom Baksterom
 Oluja sa sunca (Sunstorm) (2005), sa Stivenom Baksterom

Britanski izumitelji
Britanski pisci
SF-pisci
Authority control